b'\n_START_ARTICLE_\nLjubljana po Londonu\n_START_SECTION_\nKoncert\n_START_PARAGRAPH_\nKoncert je potekal v Gallusovi dvorani Cankarjevega doma. Me\xc5\xbeka je spremljala skupina izku\xc5\xa1enih angle\xc5\xa1kih glasbenikov, ki so jo sestavljali bas kitarist Robbie McIntosh, ki je sodeloval s Paulom McCartneyjem, Sin\xc3\xa9ad O\'Connor, Joejem Cockerjem, ipd. ter je nekdanji \xc4\x8dlan skupine The Pretenders; kitarista Scott McKeon in Simon Johnson, ki je sodeloval z Lano Del Rey; bobnar Tim Bye in klaviaturist Steve Smith, ki \xc5\xbee dolga leta sodeluje z Me\xc5\xbekom. Kot gostje so z vokalnimi harmonijami pomagali \xc4\x8dlani skupine Hi\xc5\xa1a. Koncert je bil razdeljen na dva sklopa. V prvem je Me\xc5\xbeek izvajal skladbe v sloven\xc5\xa1\xc4\x8dini, v drugem sklopu pa skladbe v angle\xc5\xa1\xc4\x8dini. O nepolni dvorani je Me\xc5\xbeek povedal anekdoto o koncertu Cliffa Richarda, ki sta ga s Cliffom izvedla leta 1987 v Hali Tivoli. Na dan njunega koncerta je bilo prodanih 150 vstopnic, Richard pa je isti dan nastopil kot gost v radijski oddaji. Na vpra\xc5\xa1anje, \xc4\x8de bo kljub slabemu obisku nastopil, je Richard dejal: "\xc4\x8ce pride eden, ga bom povabil na ve\xc4\x8derjo. \xc4\x8ce prideta dva, bom imel koncert." "Dvorana je bila zve\xc4\x8der polna," je razlo\xc5\xbeil Me\xc5\xbeek. Pred koncem je na oder pri\xc5\xa1el tudi Iztok \xc4\x8cop. Na odru je imel kraj\xc5\xa1i govor, v katerem je poudaril pomen "fair playja".'